
Ministru kabineta noteikumi Nr. 676
Rīgā 2025. gada 19. novembrī (prot. Nr. 48 16. §)
Grozījumi Ministru kabineta 2023. gada 19. decembra noteikumos Nr. 804 "Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.9. pasākuma "Izglītības procesa individualizācija un starpnozaru sadarbība profesionālās izglītības izcilībai" pirmās projekta iesniegumu atlases kārtas īstenošanas noteikumi"
Izdoti saskaņā ar Eiropas Savienības fondu
2021.–2027. gada plānošanas perioda vadības likuma
19. panta 6. un 13. punktu
· Izdarīt Ministru kabineta 2023. gada 19. decembra noteikumos Nr. 804 "Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.9. pasākuma "Izglītības procesa individualizācija un starpnozaru sadarbība profesionālās izglītības izcilībai" pirmās projekta iesniegumu atlases kārtas īstenošanas noteikumi" (Latvijas Vēstnesis, 2023, 247. nr.) šādus grozījumus:
· 1. Izteikt 10. punktu šādā redakcijā:
· "10. Projekta iesniedzējs pasākuma ietvaros ir valsts pārvaldes iestāde, kas ir atbildīga par izglītības satura izstrādi un tā īstenošanas pārraudzību, – Valsts izglītības attīstības aģentūra. Valsts izglītības attīstības aģentūra pēc tam, kad ir apstiprināts projekta iesniegums, ir arī finansējuma saņēmējs un šo noteikumu 4. punktā minētā iestāde."
· 2. Izteikt 18.1.1. apakšpunktu šādā redakcijā:
· "18.1.1. nozaru ekspertu padomju, Valsts izglītības attīstības aģentūras un profesionālās izglītības iestāžu savstarpējā sadarbības koordinācijas mehānisma attīstība un īstenošana, tostarp izstrādājot un aprobējot vienotu metodoloģisku pieeju visos satura nodrošināšanas, ieviešanas, īstenošanas un novērtēšanas procesos, tai skaitā nozaru kvalifikāciju struktūru pilnveide jaunu prasmju ieviešanai, profesionālo kvalifikāciju prasību pilnveide, kvalifikāciju daļu noteikšana Latvijas kvalifikāciju ietvarstruktūras trešajā, ceturtajā un piektajā līmenī;".
· 3. Izteikt 20.1.1. apakšpunktu šādā redakcijā:
· "20.1.1. finansējuma saņēmēja projekta vadības personāla izmaksas (izņemot virsstundas) šo noteikumu 18.6., 18.7. un 18.8. apakšpunktā minēto atbalstāmo darbību īstenošanai. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;".
· 4. Izteikt 20.1.2. apakšpunktu šādā redakcijā:
· "20.1.2. finansējuma saņēmēja un šo noteikumu 11. punktā noteikto sadarbības partneru projekta īstenošanas personāla izmaksas (izņemot virsstundas) šo noteikumu 18.1., 18.2., 18.3., 18.4., 18.5., 18.6. un 18.7. apakšpunktā minēto atbalstāmo darbību īstenošanai. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;".
· 5. Izteikt 20.2.2. apakšpunktu šādā redakcijā:
· "20.2.2. jaunradītu darba vietu aprīkojuma, tai skaitā biroja mēbeļu un tehnikas, datorprogrammu un licences iegādes vai nomas izmaksas, aprīkojuma uzturēšanas un remonta izmaksas vai esošo darba vietu atjaunošanas izmaksas, ja esošo darba vietu aprīkojums ir nolietojies un tiek norakstīts, ne vairāk kā 3000 euro vienai darba vietai visā projekta īstenošanas laikā, ja finansējuma saņēmēja projekta vadības vai finansējuma saņēmēja un šo noteikumu 11. punktā noteikto sadarbības partneru īstenošanas personāls ir nodarbināts projektā uz darba līguma pamata. Ja personāls ir nodarbināts normālu darba laiku, darba vietas aprīkojuma iegādes vai nomas izmaksas ir attiecināmas 100 procentu apmērā. Ja personāls ir nodarbināts nepilnu darba laiku, darba vietas aprīkojuma iegādes vai nomas izmaksas ir attiecināmas proporcionāli darba slodzes procentuālajam sadalījumam. Ja personāls ir nodarbināts saskaņā ar daļlaika attiecināmības principu, darba vietas aprīkojuma iegādes vai nomas izmaksas ir attiecināmas proporcionāli darba slodzes procentuālajam sadalījumam un ņemot vērā darbinieka iesaistes periodu projektā pret projekta kopējo īstenošanas ilgumu;".
· 6. Izteikt 20.2.7. apakšpunktu šādā redakcijā:
· "20.2.7. veselības apdrošināšanas izmaksas finansējuma saņēmēja projekta vadības un finansējuma saņēmēja un šo noteikumu 11. punktā noteikto sadarbības partneru īstenošanas personālam šo noteikumu 18.7. apakšpunktā minētās atbalstāmās darbības īstenošanai saskaņā ar normatīvajiem aktiem par valsts un pašvaldību institūciju amatpersonu un darbinieku atlīdzību, kā arī attiecīgās iestādes iekšējiem normatīvajiem aktiem. Ja projekta vadības un īstenošanas personāls ir nodarbināts normālu darba laiku, veselības apdrošināšanas izmaksas ir attiecināmas 100 procentu apmērā. Ja projekta vadības un īstenošanas personāls ir nodarbināts nepilnu darba laiku, veselības apdrošināšanas izmaksas nosakāmas atbilstoši nepilnā darba laika noslodzei. Ja projekta vadības un īstenošanas personāla atlīdzībai piemēro daļlaika attiecināmības principu, veselības apdrošināšanas izmaksas nosakāmas atbilstoši daļlaika noslodzei. Veselības apdrošināšanas izmaksas ir attiecināmas tikai periodā, kad projekta vadības un īstenošanas personāls ir nodarbināts projektā;".
· 7. Izteikt 22. punktu šādā redakcijā:
· "22. Ja projekta īstenošanas laikā vadošā iestāde vai atbildīgā iestāde izstrādā vienkāršoto izmaksu metodiku kādām no šo noteikumu 20. punktā minētajām izmaksām, tām piemēro vadošās iestādes vai atbildīgās iestādes izstrādāto un ar vadošo iestādi saskaņoto metodiku atbilstoši tajā noteiktajam spēkā stāšanās laikam un piemērošanas nosacījumiem."
· 8. Izteikt 23. punktu šādā redakcijā:
· "23. Šo noteikumu 19.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 20.1. apakšpunktā minētajām tiešajām attiecināmajām personāla izmaksām, kas veiktas, pamatojoties uz darba līgumu vai rīkojumu par iecelšanu amatā."
· 9. Izteikt 32.1. apakšpunktu šādā redakcijā:
· "32.1. gada un sešu mēnešu laikā pēc tam, kad ar pakalpojuma sniedzēju ir noslēgts līgums par digitālās platformas "Profesionālo kvalifikāciju sistēma" izveidi un uzturēšanu, izstrādāt digitālās platformas "Profesionālo kvalifikāciju sistēma" tehnisko sistēmas risinājumu un divu gadu un sešu mēnešu laikā pēc minētā līguma noslēgšanas pārnest uz digitālo platformu nepieciešamo profesionālās izglītības saturu;".
· 10. Izteikt 36. punktu šādā redakcijā:
· "36. Publiskos iepirkumus finansējuma saņēmējs un sadarbības partneri veic atklātā, pārredzamā, nediskriminējošā un konkurenci nodrošinošā veidā saskaņā ar normatīvajiem aktiem publisko iepirkumu jomā, vērtējot iespēju veikt sociāli atbildīgu iepirkumu. Projekta ietvaros ir atbalstāma vides prasību un inovatīvu risinājumu integrēšana preču un pakalpojuma iepirkumos (zaļais publiskais iepirkums un inovāciju publiskais iepirkums)."
· 11. Izteikt 40. punktu šādā redakcijā:
· "40. Finansējuma saņēmējs un šo noteikumu 11. punktā minētie sadarbības partneri paraksta interešu konflikta neesības apliecinājumu un projekta īstenošanas laikā nodrošina interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. panta prasībām un normatīvajiem aktiem publisko iepirkumu jomā."

